Sanger vas vir spoedDonald Moatshe Die bekroonde sanger Donald Moatshe is vir ŉ spoedoortreding in hegtenis geneem op die N2 in Ballito, KwaZulu-Natal. “Hy het meer as 182 km/h in ŉ 120km/h-sone gery met ŉ silwer Audi Q3,” het Zinhle Mngomezulu, woordvoerder van die verkeerspolisie, Sondag gesê. Moatshe was saam met vriende van Swaziland. Die musikant is op borgtog van R2 500 vrygelaat. Hy sal na verwagting Maandag in die Umhlali-landdroshof verskyn. Intussen sal die sanger Steve Hofmeyr ook Maandag in die Bronkhorstspruit-landdroshof verskyn nadat hy op 19 Desember aangekeer is toe hy teen 169 km/h gery het. Hy is op borgtog van R500 vrygelaat. Hofmeyr het die volgende dag in ŉ verklaring op sy Facebook gesê dit was onverantwoordelik om so vinnig te ry.